Doctor de la Institutul de Boli Cardiovasculare din Timisoara, infectat cu coronavirus

TIMISOARA. Caz confirmat de coronavirus in randul medicilor din cadrul Institutului de Boli Cardiovasculare de la Padurea Verde in Timisoara. A inceput o ancheta epidemiologica.

CITESTE SI: Imagini din locul in care se da verdictul pentru coronavirus, laboratorul din Spitalul de Boli Infectioase Timisoara. Cum se fac testarile pentru COVID 19 si cine sunt cele doua eroine care lucreaza non stop. Video

Este vorba de o doctorita de 31 de ani care s-a simtit rau in urma cu cateva zile si imediat s-a autoizolat la domiciliu. I-a fost facut testul, iar rezultatul este pozitiv pentru Covid 19.

Medicul a si fost deja preluat de acasa si internat la Spitalul de Boli Infectioase Victor Babes din Timisoara.

„Doctorita noastra, in varsta de 31 de ani, vineri a simtit ca are febra si ca o doare gatul, a ramas acasa si a anuntat spitalul. Am reusit ieri sa-i facem testul de coronavirus si astazi a venit rezultatul pozitiv. Niciun alt coleg nu a avut simptome sau altceva, si nici nu avem vreun pacient cu COVID 19. La noi de 2 saptamani se interneaza doar urgentele. Cel mai probabil a luat virusul din comunitate. A fost deja transferata la Victor Babes, se simte bine, nu mai are febra. Noi avem circuite separate la spital de cand a inceput epidemia, dar facem acum ancheta epidemiologica pentru a stabili cu precizie cine a intrat in contact cu doctorita. Spitalul e dotat cu masti, echipamente de protectie„, a precizat pentru opiniatimisoarei.ro managerul Institutului de Boli Cardiovasculare Constantin Luca.